Kumagaja
Kumagaja (jap. 熊谷 = Kumagaya) – miestas Japonijoje, Honšiū salos vidurinėje dalyje, Saitamos prefektūroje, Tokijo aglomeracijoje, į šiaurės vakarus nuo Tokijo centro, prie Arakavos upės. Stotis prie Šinkanseno geležinkelio. Juodosios ir spalvotosios metalurgijos, elektros mašinų, tekstilės (šilko), siuvimo, maisto pramonė. Yra budistų Jūkokudži (1192 m.), šintoistų Jasakos (joje vyksta kasmetinis Učivos festivalis) ir kitos šventyklos.